tartuNLP/wikipedia-smugri-20251201 huggingface dataset:
Äksi segakoor

Äksi segakoor on Tartu maakonnas Äksis tegutsev segakoor. Koori dirigent on Ly Rääsk.
Selle koori sõpruskoor on Maarja-Magdaleena segakoor, kellega koos on lauldud kontsertidel, laulupäevadel, koorilaagrites ja kontserdireisidel.
Waldia

Waldia on Saare maakonnas Valjalas tegutsev segakoor. Koor on nime saanud Valjala arvatavast ajalooliset nimest. Koori dirigent on Õie Pärtel.
Koor on tegutsenud kümneid aastaid.
Kalevi kammerkoor

Kalevi kammerkoor (juriidilise nimega MTÜ Kalevi Kammerkoor) on Tallinnas tegutsev kammerkoor. Koori dirigent on Erki Meister.
Karl Toko Ekambi

Karl Brillant Toko Ekambi (sündinud 14. septembril 1992 Pariisis) on Prantsusmaal sündinud Kameruni jalgpallur, kes mängib ründajana Prantsusmaa kõrgliiga klubis Lyoni Olympique ja Kameruni jalgpallikoondises.
Ta alustas klubikarjääri kodulinna klubis Paris FC. Aastatel 2010–2014 mängis ta klubi põhimeeskonnas Prantsusmaa tugevuselt kolmandas liigas. Seejärel mängis ta kaks hooaega Prantsusmaa esiliiga klubis Sochaux, lüües mõlemal hooajall liigas vähemalt 10 väravat. Hooajal 2014–15 valiti ta Prantsusmaa kõrgliiga hooaja sümboolsesse koosseisu. 2016. aastal liitus ta Prantsusmaa kõrgliiga klubiga Angers. Hooajal 2017–18 lõi ta Prantsusmaa kõrgliigas 17 väravat. 2018. aastal valiti Toko Ekambi parimaks Prantsusmaa kõrgliigas mängivaks Aafrika jalgpalluriks. 2018. aasta juunis sõlmis ta lepingu Hispaania kõrgliiga klubis Villarreal.
2020. aasta jaanuaris suundus ta Villarrealist laenule Lyoni Olympique'i. 2020. aasta juunis sõlmis ta klubiga püsiva, nelja-aastase lepingu.
Debüüdi Kameruni jalgpallikoondises tegi Toko Ekambi 2015. aastal. Koondisekarjääri esimese värava lõi ta 3. septembril 2016 Aafrika rahvaste karikavõistluste valikmängus Gambia vastu. 2017. aastal tuli ta Kameruni koondisega Aafrika meistriks. Ta on kuulunud Kameruni koondisse veel ka 2017. aasta FIFA konföderatsioonide karikaturniiril ja 2019. aasta Aafrika rahvaste karikavõistlustel.
Ottawa Ülikool

Ottawa ülikool (inglise keeles "University of Ottawa") on ülikool Kanadas Ottawas. Ülikool asutati 1848. Ülikoolis õpib üle 41 000 üliõpilase.
Eesti Lastekoor

Eesti Lastekoor on Eesti lastekoor. Koori dirigent on Lydia Rahula.
Koor asutati 2003.
Vox Populi (koor)

Vox Populi on Tallinnas tegutsev Eesti noorte segakoor, mis on asutatud 2006. aastal.
Kooris on ligi 60 lauljat, dirigent on Janne Fridolin. 2007.–2012. aastal tegutses hääleseadjana Triin Ella. Alates 2012. aastast on hääleseadja Andreas Väljamäe.
Esinemised:
Võru meeskoor

Võru meeskoor on Võrus tegutsev meeskoor.
Koor asutati 1927.
Koori juhendas pikka aega Heino Pehk.
Kooris laulab umbes 30 meest (2004).
Tõlliste-Puka-Sangaste segakoor

Tõlliste-Puka-Sangaste segakoor on Valga maakonnas tegutsev segakoor. Koori kuuluvad lauljad endisest Tõlliste, Puka ja Sangaste vallast. Koori dirigent on Margit Aigro.
Tõlliste vallas tegutses varem iseseisev koor ("Tõlliste valla segakoor").
Maggie Hassan

Margaret Coldwell Hassan (sündinud 27. veebruaril 1958 Bostonis) on Ameerika Ühendriikide poliitik, Demokraatliku partei liige, senati liige alates 3. jaanuarist 2017.
Ta lõpetas Browni Ülikooli (1980) ja kaitses õigusteaduse doktoriväitekirja Northeastern University õiguskolledžis (1985).
2013–2017 oli ta New Hampshire'i kuberner. 2016. aastal kandideeris ta USA Senati liikmeks ning võitis oma vastaskandidaati, senaator Kelly Ayotte'i 1023 hääle ehk umbes 0,1%-ga.
Ta on abielus Thomas Hassaniga, neil on kaks täiskasvanud last.
Elva noorte meeskoor

Elva noorte meeskoor on Elvas tegutsev noorte meeste meeskoor. Koori dirigent on Anne Raudsaar.
Koor asutati 2000.
Regina Männik

Regina Konstantinovna Männik (vene keeles Регина Константиновна Мянник; sünninimi Regina Rezepova; sündinud 3. juunil 1971 Moskvas) on vene näitleja. 
Ta lõpetas 1993. aastal Lomonossovi-nimelise Moskva Riikliku Ülikooli ajakirjanduse erialal. Aastatel 1993–1997 töötas televisioonis. 1996. aastal astus aspirantuuri, kuid ei lõpetanud seda. 26-aastaselt otsustas kahe lapse ema Regina Männik näitlejaks saada ja astus 1997. aastal GITIS-esse, mille lõpetas 2001. aastal. 
Ta on mänginud rohkem kui 35 filmis.
Isiklikku.
1988. aastast oli tema elukaaslane ja hiljem abikaasa arst (uroloog) Sergei Männik. Neil sündis kaks poega.
Aastatel 2006–2015 oli näitleja abielus jurist Georgi Novikoviga (mees tapeti).
Fort Amsterdam

Fort Amsterdam oli Uus-Amsterdami kindlustus Manhattani saare lõunatipul.
Miina Härma Gümnaasiumi poistekoor

Miina Härma Gümnaasiumi poistekoor on Tartus Miina Härma Gümnaasiumi juures tegutsev poistekoor. Koori dirigent on Lilia Ilves
Koor on mitu korda osalenud üle-eestilisel poistekooride võistulaulmisel. Koor on saavutanud seal kohti kolme esimese seas.
Pärnumaa Poistelauluselts KA-O-KA

Pärnumaa Poistelauluselts KA-O-KA on Pärnus tegutsev poistekoor. Koori dirigent on Helle Kullamaa.
Koori nimi on võetud üldlaulupeo laulust "Poisteklubi laul", kus on hüüe "ka-o-ka".
Koor on osalenud meeste laulupidudel.
Kyrsten Sinema

Kyrsten Lea Sinema (sündinud 12. juulil 1976 Tucsonis Arizonas) on Ameerika Ühendriikide poliitik ja endine sotsiaaltöötaja. Ta oli 3. jaanuarist 2019 kuni 3. jaanuarini 2025 Ameerika Ühendriikide senaator (Arizonast). Ta kuulus detsembrini 2022 Demokraatliku Partei ridadesse.
Sinema alustas poliitilist tegevust Rohelise Partei aktivistina, kuid 2004. aastal astus Demokraatlikku Parteisse. 2004–2010 oli ta Arizona esindajatekoja liige ja 2010–2012 Arizona senati liige. Arizona seadusandlikus kogus esindas ta üht Phoenix kesklinna valimisringkonda. Ta kuulus Demokraatliku Partei vasakusse tiiba ja oli üks koja progressiivseimaid liikmeid, avaldades toetust samasooliste õigustele ja vastuseisu USA sõjalisele tegevusele Iraagis ja Afganistanis.
2012. aastal valiti ta Ameerika Ühendriikide Esindajatekoja liikmeks Arizona 9. ringkonnast, mis ümbritses Phoenixi kesklinna ja temast sai esimene avalikult biseksuaalne Ameerika Ühendriikide Kongressi liige. Esindajatekojas muutusid tema poliitvaated tsentristlikumaks.
2018. aastal kandideeris Sinema senativalimistel. Ta võitis 28. augustil Demokraatliku Partei eelvalimised 79 protsendi häältega ja üldvalimised 6. novembril 49,96% häältega, saades nii Arizona esimeseks demokraadist senaatoriks peale Dennis DeConcinit 1994. aastal. Ka senaatorina esindas ta Demokraatliku Partei paremat tiiba, mistõttu sattus ta pärast Joe Bideni ametisse astumist presidendina 2021. aastal tihti Demokraatliku Partei vasakpoolse tiiva kriitika alla, kuna ei pooldanud mitmeid progressiivseid seaduseelnõusid, nagu senatis filibusteri kaotamine ja Bideni 3,5 triljoni dollarist taristuprogrammi "Build Back Better".
Jaanuaris 2022 keeldus Sinema taas filibusteri lõpetamise poolt hääletamast, mispeale avaldas Arizona Demokraatlik Partei talle noomituse. Kui ta keeldus hääletamast Inflation Reduction Acti poolt enne muudatuse tegemist, hakkasid demokraatide vasaku tiiva esindajad kaaluma tema vastu kandideerimist 2024. aastal senati partei eelvalimistel. Detsembris 2022 lahkus ta Demokraatlikust Parteist ja registreerus sõltumatuks saadikuks.
2023. aastal kaalus Sinema 2024. aasta senati valimistel kandideerimist sõltumatu kandidaadina, kuni teatas märtsis 2024, et ei kandideeri ja lahkub peale ametiaja lõppu senatist, avaldades kahetsust, et mõlemad parteid senatis on liikumas ära keskme poolt ja muutumas vägagi erapoolikuks.
Nobel Digital

Nobel Digital (endine FCR Media OÜ) on Eestis ja Lätis tegutsev digitaalmeedia agentuur, mis kuulus 1996.–2018. aastal FCR Media Gruppi. 2018. aasta märtsis vahetusid FCR Media omanikud – FCR Media Group müüs Eesti ja Läti harud eestlastest omanikele . 2020. aasta veebruaris võttis FCR Media kasutusele uue ärinime ja kaubamärgi Nobel Digital, millele lisaks loodi tütarettevõttena loovagentuur Nobel Creative.
Tegevusvaldkond.
Nobel Digital tegeleb reklaamimüügi ning seda toetavate teenuste osutamisega digitaalmeedia valdkonnas. Ettevõtte teenuste hulka kuuluvad digitaalmeedia strateegia ja auditi koostamine, reklaami müük otsingumootorites, sotsiaalmeedia reklaam ja haldus, sisuturundus, kodulehtede valmistamine, kodulehtede optimeerimine (SEO), bännerreklaamid, videoreklaamid ja loovlahendused.
Koostöö Tallinna Ülikooliga.
2019. aastal alustas Nobel Digital (toona FCR Media) koostööd Tallinna Ülikooliga, mille tulemusena lisandusid reklaami ja suhtekorralduse õppekavasse uued ained "Digiturunduse kursus" ja "Digimeedia projekt”, mida õpetavad Nobel Digitali praktikud.
Tunnustus.
Nobel Digital (toona FCR Media) pälvis Äripäeva koostatud 2019. aasta Turunduse TOPis turundusvaldkonna agentuuride seas agentuuritulu edetabelis esikoha.
Pärnu Kunstide Kooli poistekoor

Pärnu Kunstide Kooli poistekoor on Pärnu Kunstide Koolis tegutsev poistekoor.
Poistekoori asutas 1998. aastal Pärnu Kunstide Maja juures Helvi Treiblut ja taasasutas 2005. aastal Anne Uusna.
Koori dirigentideks on Marika Pärk (alates 2001. aasta jaanuarist) ja Evelin Mei (alates 2001. aasta septembrist). 
Koor on osalenud 2009. aastal rahvusvahelisel koorikonkursil Bratislavas (pronksdiplom poistesegakooride kategoorias) ja 2013. aasta kevadel Poolas konkursil "Majowa Nutka" (kaks hõbediplomit rahvalaulu- ja poplaulu kategoorias).
Kaevur (koor)

Kaevur oli Virumaal tegutsenud meeskoor.
Koor asutati 1956. 2011 ühines see koor Kirderanniku kooriga.
Mehis (koor)

Mehis on Jõgeva maakonnas Jõgevas tegutsev meeskoor. Koori dirigent on Merike Katt ja koori president on Heino Ilves.
Koor asutati 1970. aastatel.
Taani Lääne-India Kompanii

Taani Lääne-India Kompanii (taani keeles "Vestindisk kompagni" või "Det Vestindisk-Guineisk kompagni") oli Taani ja Norra personaaluniooni kaupmeeste Atlandi-ülene prahitud ettevõtmine.
Firma likvideeriti 1776. aasta 22. novembril.
Runo

Runo on karjala ja soome rahvalaul. Laiemas tähenduses on runo üldse regivärsiline rahvalaul.
Rootsi Lääne-India Kompanii

Rootsi Lääne-India Kompanii (rootsi keeles "Svenska Västindiska Kompaniet") oli Rootsi kuningriigi kaupmeeste Atlandi-ülene prahitud ettevõtmine.
Firma likvideeriti 1805. aastal.
Prantsuse Lääne-India Kompanii

Prantsuse Lääne-India Kompanii (prantsuse keeles "Compagnie française des Indes occidentales") oli Prantsuse kuningriigi kaupmeeste Atlandi-ülene prahitud ettevõtmine, mille rajas Jean-Baptiste Colbert ning see opereeris aastatel 1664–1674.
Venda

Venda (venda "Riphabuliki ya Venda"; afrikaani "Republiek van Venda") oli bantustan Lõuna-Aafrika Vabariigis; üks neljast formaalselt iseseisvast bantustanist.
Venda Vabariik eksisteeris 1979–1994. Ükski välisriik Venda iseseisvust ei tunnustanud.
Piirkonnas elavad vendad, kes räägivad venda keelt.
Venda (eesnimi)

Venda on mehenimi.
2019. aasta seisuga oli see Eestis esinemissageduselt 1144. mehenimi. 1. jaanuari 2019 seisuga oli Eestis eesnimi Venda 31 mehel.
Venda (koor)

Venda on Pärnu maakonnas Karksi-Nuias tegutsev meeskoor. Koori dirigent on Ivi Harju.
Koor asutati 1960. aastatel.
Eesti Sõjameeste Pärnu Ühendus

Eesti Sõjameeste Pärnu Ühendus on Pärnus tegutsev Pärnu maakonna vabadusvõitlejaid ühendav organisatsioon.
Ühendus asutati 26. oktoobril 1991.
Ühendusel on oma meeskoor, mis asutati 1995.
See ühendus on Eesti Vabadusvõitlejate Liidu ja Tori Kiriku Taastajate Ühenduse liige.
Eesti Sõjameeste Pärnu Ühenduse meeskoor

Eesti Sõjameeste Pärnu Ühenduse meeskoor on Eesti Sõjameeste Pärnu Ühenduse liikmetest koosnev meeskoor. Koori dirigent on Helle Kullamaa.
Koor asutati 1995.
Koor on esinenud ka Soomes ja Rootsis.
Koor on Eesti Meestelaulu Seltsi liige.
West-Indisch Huis

West-Indisch Huis (eesti keeles "Lääne-India Maja") on Hollandi Lääne-India Kompanii kunagine peakontor Amsterdamis. 
Ajalugu.
Just selles hoones otsustasid kompanii kubernerid 1625. aastal, et Manhattani saarele rajatakse fort. Atlandi-ülese koloonia halduskeskuse Uus-Amsterdami kindlustus Fort Amsterdam jäi tänase New Yorgi linna alusmüüriks.
Magnetgeneraator

Magnetgeneraator töötab ja on võimeline tekitama võimsust püsimagnetite koosmõjul kaheharuliste rullidega ja tekkiva elektromagnetilise jõu nende vahel. Magnetid ja rullid on suunatud rootorile pöördemomendi loomiseks üksteise vastu. See generaatori trumli koostis on konstrueeritud selleks, et rootor pööraks lõputult nii kaua, kui püsimagnetite ja kaheharuliste rullide vastastikmõju kogutakse ja jagatakse ratsionaalselt ja tõhusalt.
Generaatori peamised komponendid: integreeritud staator; kaheharulised spiraalid (paigaldatud seesama ja vastaskülgedega); võlli rootor; püsimagnetid (paigaldatud mõlema pooluse külge); teljed ja laagrid.
Kahepoolne spiraal on elektromagnetiline spiraal, mis sisaldab kahte lähedalt paiknevat paralleelset mähist ja seerialühendust. Mähise võimsuse nõuetekohaseks suurendamiseks keritakse selle pöördeid nii, et tagada suurim potentsiaalne erinevus külgnevate pöörete või spiraalide vahel. Spiraalis talletatud energia on proportsionaalne külgnevate pöörete vahelise potentsiaalse erinevuse ruuduga. Tänu spiraali südamiku erimaterjalile (trafo terasest) on oluliselt suurenenud potentsiaalsete erinevuste võimsus pöörete vahel.
Ajalugu.
Aasta-aastalt on elektritootjad muutunud üha populaarsemaks mitte ainult erasektoris, vaid ka suuremas tööstuslikus mahus. See on otseselt seotud kulude kokkuhoiu ja fossiilkütuste vähendamisega. Kuid siiani jääb bensiini- ja diislikütus kõige levinumaks energiaallikaks. Selliste fossiilkütuste lagunemisained on mürgised ja põhjustavad keskkonnareostust. See on koht, kus kütusevaba generaatorid tulid lahenduseks, pakkudes erinevaid eeliseid võrreldes tavapäraste kütusega töötavate generaatoritega. 2006. aastal hakkas Andrii Slobodyan uurima ja arendama magnetitootjaid, et saavutada energiatarbijatele efektiivne toide.
Lõputute pingutuste ja katsumuste tulemusena on Andrii Slobodyan (peainsener) leidnud viisi, kuidas sellises järjekorras korraldada kaheharulisi ühendusi, et võimaldada seadmel säilitada oma RPM-i piiramatu aja jooksul, sõltumata tarbitavast energiast.
Alates 2013. aastast on Andrii Slobodyan töötanud magnetgeneraatori täiustamisel, kasutades bifilarit. Selle tulemusena on välja töötatud väike võimsusega 1 kW / h prototüüp. Prototüübi maht sõltus rootori trumli sisemisest pöörlemiskiirusest maksimaalse võimaliku kiirusega 6000 p/min. Magnetgeneraatori trummel koosneb rootorist ja püsimagnetitega võllist, mis paiknevad ühtlaselt piki rootori ümbermõõdu sama nime ja vastandlike polaarsete postidega. Kuigi staator sisaldab 55 vasktraadist kaheharulist rullid, mis asuvad staatori ümbermõõdu all samal viisil ja rootoril püsimagnetite kogus. Seadmes tekib võimsus püsimagnetite ja kaheharuliste rullide ning nende vahel tekkiva elektromagnetilise jõu vahel. Magnetid ja rullid on suunatud rootorile pöördemomendi loomiseks üksteise vastu. Generaatori kavandatud tarkvara võimaldab jälgida ja tõhusalt juhtida rootorit koormuse või koormuseta töötamise ajal.
David Zalkaliani

David Zalkaliani (gruusia keeles "დავით ზალკალიანი"; sündinud 27. veebruaril 1968 Thbilisis) on Gruusia diplomaat ja poliitik. Ta oli 21. juunist 2018 kuni 4. aprillini 2022 Gruusia välisminister.
Ta lõpetas 1992. aastal Thbilisi Riikliku Ülikooli õigusteaduse, spetsialiseerudes rahvusvahelisele õigusele.
Aastatel 1992–1996 töötas Gruusia välisministeeriumis rahvusvaheliste organisatsioonide osakonnas. Aastatel 1996–2000 töötas ta Gruusia saatkonnas Austrias.
Jaanuarist 2008 kuni septembrini 2009 oli ta Gruusia suursaadik Valgevenes.
8. jaanuarist 2016 kuni 20. juunini 2018 oli ta Gruusia välisministri esimene asetäitja. 21. juunist 2018 on ta Gruusia välisminister Mamuka Bahtadze valitsuses.
Tapio Puolimatka

Timo Tapio Puolimatka (sündinud 18. aprillil 1953 Alastaros) on soome filosoof ja kasvatusteadlane, kes töötab kasvatuse teooria ja traditsiooni professorina Jyväskylä ülikoolis.
Puolimatka on oma uurimistöödes käsitlenud kasvatuse, usu ja teaduse küsimusi filosoofilisest vaatepunktist ning on arvustanud evolutsiooniteooria ateistlikku tõlgendust. Puolimatka on kirjutanud arvamusartikleid abielu, transsooliste õiguste ja poliitilise korrektsuse kohta eri kristlikele meediaväljaannetele, kohalikele ajalehtedele ja paremkonservatiivsele opositsioonilisele meediale Oikea Media. Paljud tema seisukohad on äratanud poleemikat; Tapio Puolimatka ise on seisukohal, et sõnavabadus on Soomes ohus. 
Ta kandideeris 2019. aasta Eduskunna valimistel Kristlike Demokraatide nimekirjas, kogus 1955 häält ega osutunud valituks.
Uus-Holland

Uus-Holland (ladina keeles "Nova Hollandia") oli pärast Fort Pentagouëti okupeerimist hollandi mereväekapteni Jurriaen Aernoutszi koloonia Akaadias aastatel 1674–1678. See jäi viimaseks Hollandi Vabariigi territoriaalseks taotluseks Põhja-Ameerikas.
Tudu raudteejaam

Tudu raudteejaam oli raudteejaam kitsarööpmelisel Sonda–Mustvee raudteel Lääne-Viru maakonnas Tudul.
Kitsarööpmelise raudtee rajamist Sondast alustati 1923. aastal. Juba samal aastal jõuti raudtee rajamisega Tuduni, kuhu kerkis korralik jaamahoone koos haruteedega. Asulasse ehitati ka kauplus ja raudteelastele mõeldud elamu.
Tudu jaamas asus mitu kõrvalteed ning sealt sai alguse ka metsaveoks mõeldud harutee.
Tudu jaamahoone on säilinud ja praegu kasutusel kontorina. Endine jaama kaubaait renoveeriti 1996. aastal ning avati söögikohana 1997. aasta juunis.
Tudule eelnes Sonda poolt tulles Jõepere raudteepeatus ja järgnes Suigu pooljaam. 
Raudteejaam suleti koos kitsarööpmelise raudteega 1972. aasta mais.
UNESCO maailmapärand Portugalis

 
Portugali alal on UNESCO maailmapärandi nimistus 17 objekti ja 19 objekti kandidaati.
Nimistusse on kantud
Nimistusse kandideerib alates 2017. aastast veel 19 objekti.
Akaadia

Akaadia (prantsuse keeles "Acadie", inglise keeles "Acadia") oli tänapäevastes Kanada mereprovintsides asunud Uus-Prantsusmaa koloonia divisjon aastail 1604–1713.
Vikaarpiiskop

Vikaarpiiskop (vene keeles "викарий") on õigeusu kirikus piiskopkonda juhtiva piiskopi abiline.
Seiner

Seiner on maailmameres teostataval püügil seinnoota kasutav kalalaev. 
Ehitus.
Seineri omapäraks on spetsiaalne töötekk asukohaga laeva ahtris, mõnikord lisaks ka vööris. Seinerid on harilikult keskmise suurusega (pikkus 20–40 m) laevad, mille peamasina võimsus on 300-1000 kW. Püügil kasutatavatest mehhanismidest on neile paigaldatud sein- või traalvints, nooda väljavõtmise masin (või nn jõuplokk), nooda ladumise masin, juhtplokid ja eriotstarbelised vintsid.
Püügiviis.
Kalaparvede otsimiseks ja nende liikumise jälgimiseks on seinereil hüdrolokaatorid. Vastavalt otsimistulemustele teostatakse seinnooda vetteheitmine. Seinereil harilikult saaki, mis võib ulatuda 100 ja enam tonnini, ei töödelda, vaid kala tõstetakse noodast suurtele transpordi- või töötlemislaevadele. Eestis on varem seinereiks ümber ehitatud SRTR- ja SRTM-tüüpi traalereid.
Suriname (Hollandi koloonia)

Suriname koloonia oli aastatel 1667–1954 hollandlaste hallatud istanduskoloonia Lõuna-Ameerikas.
Messier 58

Messier 58 (ka M58 ja NGC 4579) on spiraalgalaktika, mis asub Neitsi tähtkujus.
Galaktika avastas 15. aprillil 1779 Prantsuse astronoom Charles Messier.
M58 on üks heledamaid Neitsi tähtkuju galaktikaid. Kuni New General Catalogue'i avaldamiseni 1880. aastatel oli see kaugeim galaktika. Messier 58 asub Maast 62 miljoni valgusaasta kaugusel ja on 58 000 valgusaastat lai. Galaktika tähesuurus on 10,5 ja see sisaldab üle 400 miljardi tähe.
Seinnoot

Seinnoot on kurnpüüniste hulka kuuluv kalapüünis, mida kasutatakse maailmamerel teostataval püügil.
Seinnoot kujutab endast köitele (selistele) kinnitatud tasapinnalist võrkseina. Seinnoot on suurim võrkpüünis, mille pikkus võib olla 2–3 km ja kõrgus 500–700 m (tavaliselt 500-800 × 100–250 m). Seinnoota kasutatakse üldiselt pelaagilise kala püügiks avameretingimustes. Väiksemaid versioonid püünisest on kasutusel lõunapoolsete merede rannavetes ja järvedes.
Liitsõnaosisel sein- ei ole siiski seost eesti sõnaga 'sein', see tuleneb vanast prantsuse sõnast ´seigne´ või ladina sõnast ´sagena´, mis tähendavad veetavat võrku ehk noota.
Narva-Jõesuu rand

Narva-Jõesuu rand on rand Ida-Viru maakonnas Narva-Jõesuus. See on Eesti pikim mererand, mille pikkus on 7,5 km. Eesti pikim liivarand asub samuti Ida-Virumaal, Peipsi järve põhjakaldal. 
Rand on peene liivaga ja randa ääristab männimets. Rand on laialdaselt kasutatav meelelahutus- ja ujumiskohana.
Rand on osa Narva-Jõesuu rannamoodustistest.
Messier 59

Messier 59 (ka M59 ja NGC 4621) on elliptiline galaktika, mis asub Neitsi tähtkujus.
Messier 59 ja selle läheduses asuva Messier 60 avastas komeeti vaadeldes aprillis 1779 Johann Gottfried Koehler. Prantsuse astronoom Charles Messier lisas mõlemad oma kataloogi umbes kolm päeva pärast Koehleri avastusi.
Messier 59 kuulub Neitsi galaktikaparve. Galaktika keskel asub ülimassiivne must auk, mille mass on umbes 270 miljonit Päikese massi. M59 asub Maast umbes 60 miljoni valgusaasta kaugusel ja selle diameeter on 90 miljonit valgusaastat. Messier 59 tähesuurus on 10,6 ja see sisaldab 200 miljardit tähte.
Delaware'i jõgi

Delaware'i jõgi on Põhja-Ameerika idarannikul Atlandi ookeanisse suubuv jõgi. See on 484 km pikkune.
Jõe ääres asuvad Philadelphia ja Wilmington.
Communio

Communio (ladina keelest "antiphona ad communionem" 'antifon armulaua juurde') ehk armulaualaul on laul, mis missaliturgial kõlab armulauasakramendi jagamisel ning kuulub missa propriumi.
Alates 4. sajandist sai armulaualauluks eelistatult 33. (34.) psalm, just selle 9. "versus" "Gustate et videte quam suavis est Dominus" ('maitske ja vaadake, et Issand on hea') koos antifoniga. Nagu ofertooriumi puhul jäi rituaali lühendes aja jooksul kasutusele ainult antifon. Erandiks on leinamissa, kus antifoni "Lux aeterna" järel kõlab versus "Requiem aeternam" ja selle lõpus kordub antifoni lõpp alates sõnadest "Cum sanctis tuis".
Gregooriuse "communio"-meloodiad on võrdlemisi lihtsas neumalises stiilis (silbile vastab väike noodirühm, 1–4 nooti). Paljudes meloodiates esineb omapärane tonaalne ebapüsivus.
Messier 60

Messier 60 (ka M60 ja NGC 4649) on elliptiline galaktika, mis asub Neitsi tähtkujus.
Messier 60 ja selle lähedal asuva Messier 59 avastas aprillis 1779 Johann Gottfried Koehler, kui ta vaatles komeeti. Prantsuse astronoom Charles Messier lisas mõlemad oma kataloogi umbes kolm päeva pärast Koehleri avastusi.
Messier 60 on Neitsi galaktikaparve heleduselt kolmas galaktika. Galaktika keskel asub ülimassiivne must auk, mille mass on 4,5 ± 1 miljardit Päikese massi ja see on üks suurimaid teadaolevaid musti auke. See asub Maast umbes 54 miljoni valgusaasta kaugusel ja selle diameeter on 120 000 valgusaastat. Messier 60 tähesuurus on 9,8 ja see sisaldab 400 miljardit tähte.
Messier 61

Messier 61 (ka M61 ja NGC 4303) on spiraalgalaktika, mis asub Neitsi tähtkujus.
Galaktika avastas 5. mail 1779 Barnaba Oriani. Samal ööl oli seda vaadelnud Charles Messier, kuid ta pidas seda esialgu komeediks, kuid mõistis oma eksimust kuus päeva hiljem.
Messier 61 asub Maast umbes 52,5 miljoni valgusaasta kaugusel ja selle diameeter on 50 000 valgusaastat. See on Neitsi galaktikaparve suurimaid galaktikaid. M61 tähesuurus on 10,18 ja see sisaldab üle 300 miljardi tähe. Galaktikas toimub aktiivne täheteke, mida võib põhjustada Messier 61 ja selle satelliitgalaktikate NGC 4292 and NGC 4303B vaheline vastastikmõju.
Raritan

Raritan on New Jersey keskosa suurim jõgi, mis Ameerika Ühendriikide idarannikul suubub Raritani lahte. Jõgi kogub vee osariigi keskosa mägisest piirkonnast, Raritani lahes tühjeneb see Atlandi ookeanisse.
Jõe pikkus on 112 km.
Raritani laht

Raritani laht on Lower New York Bay külglaht Atlandi ookeanis. Staten Islandi saare ja New Jersey poolsaare vahelisse lahte suubub Raritani jõgi koos osariigi mägise keskosa vetega.
Messier 63

Messier 63 (ka M63 ja NGC 5055) on spiraalgalaktika, mis asub Jahipenide tähtkujus.
Galaktika avastas 1779. aastal Prantsuse astronoom Pierre Méchain ning sama aasta 14. juunil vaatles seda tema kaasmaalane Charles Messier. See oli esimene 24-st Méchaini avastatud objektist, mille Messier lisas oma kataloogi. 19. sajandi keskpaigas tegi William Parsons kindlaks, et sellel on harud ning see on esimene galaktika, mille harusid on vaadeldud.
Messier 63 asub Maast 37 miljoni valgusaasta kaugusel ja selle diameeter on 98 000 valgusaastat. Galaktika tähesuurus on 9,3 ja see sisaldab üle 400 miljardi tähe.
Hongkongi Baptistlik Ülikool

Hongkongi Baptistlik Ülikool (inglise keeles "Hong Kong Baptist University") on 1956. aastal asutatud ülikool Hongkongis. 
Ülikoolis õpib üle 10 500 üliõpilase. 
Hongkongi Baptistlik Ülikool ja Tartu Ülikool on sõlminud ülikoolidevahelise koostöölepingu.
Messier 65

Messier 65 (ka M65 ja NGC 3623) on spiraalgalaktika, mis asub Lõvi tähtkujus.
Galaktika avastas 1. märtsil 1780 Prantsuse astronoom Charles Messier, kes lisas selle oma kataloogi.
Messier 65 asub Maast 35 miljoni valgusaasta kaugusel ja selle diameeter on 90 000 valgusaastat. Galaktika tähesuurus on 10,25 ja see sisaldab 200 miljardit tähte.
Makonde keel

Makonde keel on bantu keelte lõunabantu rühma kuuluv keel, mida räägivad makonded Tansaanias, Mosambiigis ja Malawis. Kõnelejaid on umbes 1 340 000.
NGC 6712

NGC 6712 on kerasparv, mis asub Kilbi tähtkujus.
Parve avastas tõenäoliselt 9. juulil 1749 Prantsuse astronoom Guillaume Le Gentil. 16. juunil 1784 taasavastas parve William Herschel. Esimesena klassifitseeris selle kerasparvena John Herschel. 
Parv asub Maast 22 500 valgusaasta kaugusel.
Ida-algonkini keeled

Ida-algonkini keeled on põlisameerika algonkini keelte idapoolsem alamrühm, mis enne Euroopa kontakti koosnes vähemalt 17 keelest.
Venemaa Riiklik Humanitaarülikool

Venemaa Riiklik Humanitaarülikool (vene keeles Российский государственный гуманитарный университет; lühend RGGU) on ülikool Moskvas.
Venemaa Riiklik Humanitaarülikool loodi 1991. aasta märtsis Moskva Ajaloo-Arhiiviinstituudi baasil. 
Rektor aastatel 1991–2003 oli ajaloolane Juri Afanasjev (aastatel 2003–2006 president).
Ülikoolis õpib üle 15 000 üliõpilase ja selles töötab üle 600 õppejõu.
Kutseline koor

Kutseline koor (ka professionaalne koor) on kutselistest lauljatest koosnev koor. Kutselisele koorile vastandub harrastuskoor.
2011. aasta seisuga on Eestis neli kutselist koori:
Harrastuskoor

Harrastuskoor on harrastuslauljatest koosnev koor. Harrastuskoorile vastandub kutseline koor.
Peaaegu kõik Eesti koorid on harrastuskoorid. Kutselisi koore on Eestis neli.
Arvo Mesikepp

Arvo Mesikepp (7. juuli 1944 – 12. detsember 2023) oli eesti arst.
Haridus- ja töökäik.
Ta lõpetas 1962. aastal Tallinna 10. Keskkooli ja astus samal aastal Tartu Riikliku Ülikooli arstiteaduskonda, mille lõpetas 1970. aastal. 1964–1966 oli ülikoolist võetud Nõukogude armeesse. Tartu Ülikoolis õppimise ajal töötas 1967–1970 Toome Sisehaiguste kliinikus.
1970.–1971. aastal oli internatuuris Tallinna Tõnismäe haiglas ja internatuuri eksami alusel sai sisearsti ameti. Töötas Tartu Rajoonihaiglas Nr.2 (Kallastel) arstina, peaarsti asetäitjana, peaarstina; Tartu Kliinilises Haiglas sisehaiguste osakonna juhatajana 1977–1980; Tallinna Mustamäe haiglas 1980–1996 kardioloogina, kardioreanimatsiooni osakonna juhatajana, II kardioloogia osakonna juhatajana; Tallinna Diagnostikakeskuses 1996–1997 kardioloogina, peaspetsialistina; Tallinna Keskhaiglas 1997–2002 kardioloogina, lipiidikeskuse juhina, ravikvaliteedijuhina; Ida-Tallinna Keskhaiglas sisehaiguste kliiniku juhatajana 2002–2005. Aastatel 2006–2012 oli Põhja-Eesti Regionaalhaiglas sisehaiguste kliiniku juhataja ja kardioloog. 2012–2014 Harju Haigekassa arst. 2014 Ida-Tallinna Keskhaiglas kardioloog.
Erialased täienduskursused: 1975 Tartu Ülikooli arstiteaduskonnas – sisehaigused, 1980 samas – kardioloogia; 1979 Leningradis – reanimatsioon ja intensiivravi sisehaiguste kliinikus; 1988 Moskvas – kliiniline kardioloogia; 1994 Stockholmi Lõunahaiglas – kardioloogia ja sisehaiguste kliiniku töökorraldus; 1996 George Washingtoni Ülikoolis – ravikvaliteet.
1990. aastal kaitstud meditsiinikandidaadi kraadi (vastab Tartu Ülikooli meditsiinidoktori kraadile) kardioloogia ja kardiokirurgia alal: “Müokardi infarkti haigete reanimatsioon haiglas”.
Eesti Vabariigi Sotsiaalministeeriumi sisehaiguste erialade mittekoosseisuline nõunik alates 1991. aastast. Kaitseministeeriumi tervishoiukomisjoni juhataja alates 2001. aastast.
Tegevus erialaseltsides.
Erialaseltsidest kõige kauem olnud Eesti Sisearstide Seltsi (algselt nimetatud Üleliidulise Terapeutide Seltsi Eesti Filiaali) liige, edaspidi Ka Tallinna Sisearstide Seltsi, siis Eesti Kardioloogide Seltsi, Eesti Hüpertensiooni Ühingu, Balti Ateroskleroosi Ühingu (juhatuse) liige. Rahvusvahelise Sisearstide Seltsi Täidesaatva Komitee liige, Euroopa Sisearstide Föderatsiooni Täidesaatva Komitee liige. Euroopa Sisearstide Ajakirja toimetuse liige (European Journal of Internal Medicine – intensive care – editor). Eesti Sisehaiguste Seltsi juhatuse esimees 1995. aastast ja 2008. aastast juhatuse liige. 2009. aastast oli ta Seenior-sisearstide Seltsi juhatuse liige. Ameerika Arstide Kolleegiumi auliige alates 1996. aastast.
Ta oli Euroopa Sisemeditsiini Föderatsiooni auliige alates 2001. aastast.
Hofstra ülikool

Hofstra ülikool (inglise keeles "Hofstra University") on eraülikool USAs New Yorgi osariigis Hempsteadis.
Ülikool asutati 1935.
Ülikoolis õpib üle 11 000 üliõpilase (2016).
Ida Töörahva Kommunistlik Ülikool

Ida Töörahva Kommunistlik Ülikool (ka Ida Tööliste Kommunistlik Ülikool, Ida Töötajate Kommunistlik Ülikool; vene keeles "Коммунистический университет трудящихся Востока") oli kommunistlik ülikool Venemaal Moskvas. Ülikoolis koolitati välja kommunistliku poliitika tulevasi kõrgemaid tegelasi. Ülikool tegutses 1921. aastast kuni 1930. aastate lõpuni.
Jakov Sverdlovi nimeline Kommunistlik Ülikool

Jakov Sverdlovi nimeline Kommunistlik Ülikool (vene keeles Коммунистический университет имени Я. М. Свердлова) oli kommunistlik ülikool Venemaal Moskvas. Ülikoolis valmistati ette parteitegelasi. Ülikool tegutses 1918-1937.
Tveri Riiklik Ülikool

Tveri Riiklik Ülikool (vene keeles Тверской государственный университет) on ülikool Venemaal Tveris.
Ülikool asutati 1870.
Aastatel 1935–1990 kandis ülikool nime "Kalinini Riiklik Ülikool".
Lakeheadi ülikool

Lakeheadi ülikool (inglise keeles "Lakehead University") on ülikool Kanada Ontario provintsis Thunder Bays ja Orillias.
Ülikool on asutatud 1946. aastal.
Ülikoolis õpib üle 7000 üliõpilase.
Macquarie ülikool

Macquarie ülikool (inglise keeles "Macquarie University") on ülikool Austraalias Sydneys.
Ülikool asutati 1964.
Ülikoolis õpib üle 45 000 üliõpilase (2018).
Lääne-India Kompanii

Lääne-India Kompanii võib tähendada mitut Euroopa koloniaalajastu ettevõtet:
Purpurtigu

Sõna purpurtigu kasutatakse mitme ogakodalaste sugukonda ("Muricidae") kuuluva mereteoliigi kohta, kelle mantliõõne näärme sekreedist saab antiikpurpurit ehk Tüürose purpurit, punakaslillat kuni violetset küüpvärvainet.
Liigid.
Ajalooliselt on purpurtigudena tuntud järgmised Vahemeres elavad liigid:
ja Põhja-Atlandis elav liik 
Purpurvärvainet saab ka Uue Maailma teoliikidest
Värv.
Ühest teost saab väga vähe värvi tooraineks olevat sekreeti (1200 teost saab 1,4 g) ja seetõttu on purpurivärv olnud läbi aegade üks kõige kallimaid. Kõikides purpurit tundnud kultuurides on purpuriga värvitud tekstiili kandmine olnud kõrgeima positsiooniga isikute privileeg.
Esimesed purpurivärvi tootjad olid foiniiklased, tekstiilide värvimise monopoli hoidsid enda käes Tüüros ja Siidon. Kirjalike allikate teatel koguti tigusid suurtesse tõrtesse soolvette ja töödeldi saadust värvi saamiseks uriini ja lubjaga. Tehnoloogia võtsid üle roomlased ja nende kaudu Bütsantsi värvalid. Umbes 9. sajandi paiku läks purpuri valmistamise retsept kaotsi ja tänapäevani on olemas mitu hüpoteesi selle värvi valmistamise tehnoloogia kohta, mida uurijad taas üritavad ka katseliselt kontrollida.
Rahvusooper Estonia ooperikoor

Rahvusooper Estonia ooperikoor on Rahvusooper Estonia juures tegutsev kutseline koor. Koori direktor on Aili Roose, peakoormeister Heli Jürgenson. Koori esimene peakoormeister oli Hirvo Surva, kes alustas tööd septembris 2011. 
Ooperikoor laulab peaaegu kõigis lauluteatri etendustes. Mõned koori lauljad astuvad üles ka solistidena.
Ooperikoori põhirepertuaar hõlmab oopereid alates Mozartist kuni Wagneri ja Puccinini. Esitatud on ka kaasaegseid teoseid, eriline koht on Eesti autorite loomingul. Muusikalavastustes osalemise kõrval on koori töös tähelepanuväärsel kohal kontserttegevus ja salvestamised. Vokaal-sümfoonilistest suurvormidest on ooperikoor esitanud Beethoveni oratooriumi „Kristus Õlimäel“, missa C-duur ja üheksas sümfoonia, Kreegi, Mozarti, Dvořáki ja Verdi reekvieme, Liszti oratooriumi „Kristus“, Brahmsi „Saatuselaulu“ ja „Saksa reekviemi“, Britteni „Sõjareekviemi“, Rahmaninovi „Vespreid“, Orffi kantaati „Carmina burana“, Tobiase oratooriumi „Joonase lähetamine“, Artur Kapi oratoorium „Hiiob“, Saint-Saënsi „Jõuluoratoorumi“ jpt. Richard Wagneri ja Giuseppe Verdi 200. sünniaastapäeva puhul salvestas ooperikoor koos orkestriga CD-albumi „Verdi ja Wagneri kuulsaimad ooperikoorid“ (2013, ERP). 
2011. aastal pälvis Rahvusooper Estonia ooperikoor eesti teatri aastaauhinna muusikaliselt ja lavastuslikult nõudliku partii professionaalse teostuse eest Prokofjevi ooperis „Armastus kolme apelsini vastu“.
Ooperikooriga on töötanud koormeistrid August Topman, Verner Nerep, Tiiu Targama, Kaja Tammemägi, Ira Trilljärv, Uno Järvela, Venno Laul, Peeter Lilje, Anne Dorbek, Jüri Rent, Elmo Tiisvald, Risto Joost, Peeter Perens, Hirvo Surva, Marge Mehilane. Alates hooajast 2021/2022 on ooperikoori peakoormeiser Heli Jürgenson, kes on varem teatris töötanud ka Elmo Tiisvaldi ja Risto Joosti kõrval. Abikoormeister on alates aastast 2017 Ksenija Grabova.
Vanemuise teatri ooperikoor

Vanemuise teatri ooperikoor on Vanemuise teatri juures tegutsev kutseline koor. Koori koormeister on aastast 1992 Piret Talts.
Koor on osalenud paljudes ooperi- ja operetilavastustes, samuti muusikalides.
Mudilaskoor

Mudilaskoor on kooriliik, mille lauljateks on poisid ja tüdrukud koolieelikutest kuni 4. klassini. Mõnedes käsitlustes loetakse mudilaskoori lastekoori alla kuuluvaks.
Lastekoor

Lastekoor on kooriliik, mille lauljateks on poisid (5. klassist kuni häälemurdeni) ja tüdrukud (5. klassist kuni 9. klassini). Mõnedes käsitlustes loetakse ka mudilaskoori lastekoori alla kuuluvaks.
Tütarlastekoor

Tütarlastekoor on kooriliik, mille lauljateks on tüdrukud (5. klassist kuni 9. klassini või kuni gümnaasiumi lõpuni). Gümnaasiumiastme vastavat koori nimetatakse mõnedes käsitlustes ka neidudekooriks.
Kooditähis

Koodtähis on tähte või muud märki asendav kokkuleppeline sümbol informatsiooni salvestamise, töötlemise ja säilitamise hõlbustamiseks.
Koodtähiste moodustamise reeglid lepitakse tavaliselt kokku leppemärgisüsteemi abil ja koodtähised esitatakse kooditabelina.
Algonkini keeled

Algonkini keeled on algonkini-ritva keelkonda kuuluv keelte rühm, kuhu kuuluvad mitmed Põhja-Ameerika põlisrahvaste kõneldavad keeled. Paljud sellesse keelkonda kuuluvad keeled on ohustatud või väljasurnud.
Algonkini keeli kõnelevad algonkini rahvad on levinud Kaljumäestikust Põhja-Ameerika idarannikuni. Algkeelt, millest kõik algonkini keeled pärinevad, kõneldi 2500–3000 aastat tagasi, kuid keeleteadlased ei ole üksmeelel selles osas, kus seda keelt kõneldi.
Algi keeled

Algi keeled ehk algonkini-ritva keelkond on Ameerika põliskeelte üks suurimaid keelkondi, mille hulka kuuluvad Algonkini keeled (levinud Kaljumäestikust kuni Atlandi-Kanadani), lisaks hääbunud juroki keel ja vijoti keel (Californias).
Punn (ehitus)

Punn on laua või prussi serva freesitud hari ehk keel. Punn vastab teise laua või prussi servas olevale soonele. Puiduserva lõigatud täisnurkse astme serv on poolpunn, väljalõiget nimetatakse valtsiks.
Venemaa Libertaarne Partei

Venemaa Libertaarne Partei (vene keeles Либертарианская партия России, lühend ЛПР LPR) on poliitiline partei Venemaal, mis propageerib riigi arengut libertaarses suunas. 
Venemaa justiitsministeerium pole tänini LPR-i registreerinud (nagu ka mitmeid teisi opositsiooniliste vaadetega parteisid, sealhulgas Aleksei Navalnõi juhitavat parteid).
2008. aasta veebruaris toimus Venemaa Libertaarse Partei asutamiskonverents. Partei asutamise kuupäevaks loetakse 15. aprilli 2008, kui justiitsministeeriumile esitati teade partei orgkomitee loomise kohta.
Alates 2009. aastast on partei edendanud Tea Party liikumist Venemaal. 
3. aprillil 2012 osales partei liider Andrei Šalnev Venemaa presidendi Dmitri Medvedevi kohtumisel poliitiliste parteide loomise initsiatiivgruppide juhtidega.
2012. aasta oktoobris kandideerisid Andrei Šalnev ja Vladimir Ossenin Venemaa opositsiooni koordinatsiooninõukokku, kuid ei osutunud valituks. 
2013. aasta märtsis peeti Moskvas Venemaa Libertaarse Partei asutamiskongress, kus partei juhtimiseks valiti juhtorgan – föderaalkomitee, mille etteotsa valiti Andrei Šalnev.
2015. aasta aprillis teatas LPR liitumisest RPR–PARNAS-i baasil moodustatud opositsioonijõudude koalitsiooniga, et osaleda 2015. aasta regionaalvalimistel ja 2016. aasta septembris kavandatud Riigiduuma valimistel.
2017. aasta märtsis toimunud partei kongressil valiti partei esimeheks Sergei Boiko.
Alates 2017. aastast on partei föderaalkomitee liikme Mihhail Svetovi YouTube'i kanal SVTV saavutanud suurt populaarsust ning suhtlusportaalis Telegram on korraldatud avalikke jututubasid. Regionaalosakondade iseseisev tegevus kasvas oluliselt. 2017. aasta juuni seisuga oli partei liikmeid veidi üle 1000 inimese, sealhulgas Moskva osakonnas ligi 200 inimest.
Res publicae

Res publicae ehk avalikud asjad olid Vana-Roomas esemed, mida põhimõtteliselt saaks omandada, kuid mis on mõeldud kasutamiseks kõigile (nagu jõekaldad, mis on rahvaste õiguse järgi mõeldud kasutamiseks igaühele) ja seetõttu ei kuulu need kellelegi. See tähendab, et need asjad on väljaspool inimeste eraomandit ehk "res extra nostrum patrimonium". Sinna kuuluvad ka jumalikud asjad ("Res divini iuris"), mis ei kuulu kellelegi.
"Res publicae" mõistet on selgitanud Rooma 2. sajandi jurist Gaius oma teoses "Igapäevased asjad ehk Kuldsed [sõnad]", mis on edasi antud "Digestas" ("Dig. 1.8.5.pr"): "Riparum usus publicus est iure gentium sicut ipsius fluminis. Itaque navem ad eas appellere, funes ex arboribus ibin atis religare, retia siccare et ex mare reducere, onus aliquid in his reponere cuilibet liberum est, sicuti per ipsum flumen navigare. Sed proprietas illorum est, quorum praedilis haerent: qua de causa arbores quoque in his natae eorundem sunt." 'Jõekallaste kasutamine on rahvaste (loomu)õiguse alusel avalik nagu ka jõe enda [kasutamine]. Seega on kõigil vaba voli laeva kalda poole suunata, köitega seal kinnitada, võrke kuivatada ja merest välja tõmmata ning koormat sinna [kaldale] laadida, nagu ka mööda jõge ennast sõita. Aga omandiõigus [kallaste üle] kuulub neile, kelle maatükid ulatuvad jõeni: sel põhjusel kuuluvad neile ka puud, mis seal kasvavad.'
Üldiselt jaotati asjad esmalt nendeks, mis allusid jumalikule ja inimlikule õigusele. Inimlikule õigusele alluvad asjad olid kas avalikus või eraomandis. Kõik asjad jagunesid ka kehalisteks ja kehatuteks asjadeks.
Ameerika põliskeeled

Ameerika põliskeeled on põlisrahvaste räägitud keeled Ameerikas. Paljud põliskeeled on alates kontaktist eurooplastega hääbunud ja välja surnud.
Eesti Õpetajate Meeskoor

Eesti Õpetajate Meeskoor on Tallinnas tegutsev meeskoor. Koori dirigent on Kadi Uibo.
Koori asutasid 1970. aastal Tallinna Pedagoogilise Instituudi meeskoori endised lauljad. Koori esimene dirigent oli Harald Uibo.
Koor teeb koostööd Eesti Meestelaulu Seltsi Tallinna meeskoori ja Nõmme Õpetajate Naiskooriga.
Veeder

Veeder ehk irdsulund ehk sulundliist on servseotise tugevdamiseks kasutatav ribakujuline ühendusvahend. Veeder liimitakse laua soontesse.
Eesti Meestelaulu Seltsi Tallinna meeskoor

Eesti Meestelaulu Seltsi Tallinna meeskoor on Tallinnas Eesti Meestelaulu Seltsi juures tegutsev meeskoor. Koori dirigent on Evi Eespere.
Koor asutati 1989.
Koor harjutab aastast 2019 Kaja Kultuurikeskuses.
Valga meeskoor

Valga meeskoor oli Valga maakonnas Valgas aastatel 1956–2006 tegutsenud meeskoor, mis oli asutatud 10. oktoobril 1956. 
Koor esines kõikidel üldlaulupidudel (alates 1960), üleriigilistel meeskooride laulupäevadel, samuti Eesti-Soome laulupeol.
Räpina meeskoor

Räpina meeskoor on Põlva maakonnas Räpinas tegutsev meeskoor. 
Koor asutati 1952 Voldemar Konsapi eestvedamisel. Räpinas on ka varem tegutsenud meeskoor, mis esines näiteks ka 1869. aasta üldlaulupeol.
Koor on muu hulgas osalenud Lõuna-Eesti meeskooride laulupäevadel.
Rapla meeskoor

Rapla meeskoor oli Rapla maakonnas Raplas tegutsenud meeskoor. Koor lõpetas tegevuse 2015 (Äriregistrist kustutati MTÜ Rapla meeskoor).
Koor asutati 1950. aastatel.
Mihhail Svetov

Mihhail Vladimirovitš Svetov (vene keeles Михаил Владимирович Светов; sündinud 4. jaanuaril 1985 Moskvas) on Venemaa opositsioonipoliitik, libertaarsete ideede peamine populariseerija Venemaal.
Alates juunist 2021 elab väljaspool Venemaad, põhiliselt Lõuna-Ameerikas. 
Ta on Venemaa Libertaarse Partei föderaalkomitee liige, partei liige 2010. aastast. Laiemalt sai ta tuntuks aastatel 2018–2019 Moskvas mitme miitingu korraldamisega: 30. aprillil 2018 miitinguga suhtlusportaali Telegram blokeerimise vastu, 29. juulil 2018 miitinguga pensionireformi vastu, 10. märtsil 2019 miitinguga vaba interneti toetuseks ja 23. juunil 2019 miitinguga kriminaalasjade fabritseerimise vastu. Kõigil neil esines ta ka ise sõnavõtuga. Ta on lustratsioonide pooldaja.
Svetov oli 20. juulil 2019 Moskvas Prospekt Akademika Sahharoval toimunud viimaste aastate suurima osavõtjate arvuga meeleavalduse (Aleksei Navalnõi hinnanguil 30 000 – 40 000 osavõtjat, tegelikult umbes 22 000 osalejat) põhikorraldajaid. Meeleavaldusel nõuti õiglasi ja vabu valimisi. Nädal varem olid võimud keeldunud registreerimast valimistele opositsioonipoliitikuid.
Üks esinejaid oli ka Svetov ise. Meeleavaldus lõppes otsusega, et kui võimud ei registreeri seitsme päeva jooksul kõiki kandidaate, keda ebaõiglaselt kõrvaldati, siis korraldatakse 27. juulil Moskva Linnavalitsuse hoone juures uus meeleavaldus.
Svetov juhib YouTube'is poliitilist kanalit SVTV, kus ta kutsub avaliku elu tegelasi arutama kõige resonantsemaid küsimusi ja nähtusi, mis tänapäeval Venemaal aset leiavad. Samuti peab ta loenguid üle Venemaa; kaugeim loengupidamise koht on Južno-Sahhalinsk. 
Svetov kutsus Cato Instituudi presidendi Peter Goettleri pidama loengusarja Venemaal.
Haridus ja elukäik.
Svetov sai koolihariduse koduõppel. 2009. aastal lõpetas ta Nottinghami Ülikooli politoloogia erialal. Ta valdab vabalt vene, inglise, prantsuse ja jaapani keelt. Ta elas aasta Kanadas, kolm aastat Prantsusmaal ja neli aastat Jaapanis. 
Ta on väitnud ka, et 2016. aastal lõpetas ta Uus-Meremaal filmiakadeemia ja kirjutas filmistsenaariumi, mille järgi Uus-Meremaal valmis film. Ka seda, et on külastanud 45 riiki, sealhulgas Hiinat, Iraani, Singapuri ja Mehhikot.
Paide meeskoor

Paide meeskoor on Järva maakonnas Paides tegutsev meeskoor.
Koor asutati 1975.
Koor on esinenud muu hulgas kõikidel Järvamaa laulupidudel, samuti on esinetud välismaal.
Haapsalu meeskoor

Haapsalu meeskoor oli Lääne maakonnas Haapsalus tegutsenud meeskoor. 
Koor asutati 1927. Enne Teist maailmasõda juhendas koori Paul Mutt.
Eesti Meestelaulu Seltsi Tartu meeskoor

Eesti Meestelaulu Seltsi Tartu meeskoor on Eesti Meestelaulu Seltsi üks kohalikke (Tartu) meeskoore. Koori dirigent on Made Ritsing ja koori president on Alo Rebane.
Koor on pälvinud auhindu üle-eestilistelt meeskooride konkurssidelt.
Akadeemiline Meeste Lauluselts

Akadeemiline Meeste Lauluselts on Tallinna Tehnikakõrgkooli juures tegutsev meeskoor, juriidiliselt MTÜ. Koori dirigent on Laine Randjärv.
Koor asutati 2015.
Korporatsioon Rotalia meeskoor

Korporatsioon Rotalia meeskoor on Korporatsioon Rotalia juures tegutsev meeskoor.
Koor asutati 2015.
Kooril on kolm dirigenti: Mariliis Kreintaal, Roland Viilukas ja Lauri Breede.
Koor on Eesti Meestelaulu Seltsi liige.
Hannijöggi

Hannijöggi on Harju maakonnas Anija vallas Kehras tegutsev segakoor. Koori nimi on võetud Anija ajaloolisest nimest, mida esineb allikates alates 14. sajandist. Koori peadirigent Mariell Aren.
Koor asutati 1. oktoobril 2014 Anija vallavanema Arvo Karotame ideel.
Koor on osalenud aktiivselt kõikidel vallas toimunud sündmustel, vabariiklikel laulupäevadel, üldlaulupeol Tallinnas ning andnud kontserte nii kodu- kui välismaal. 
Hannijöggi on edukalt osalenud segakooride võistulaulmisel Tuljak.
2023 aastal osales koor koorikonkursil Vox Lucensis Itaalias (B1 kategooria hõbediplom ja II koht). 2023. aasta sügisel tunnustati segakoori Hannijöggi nominatsiooniga Harjumaa “Aasta tegija 2023” konkursil aasta vabaühenduse kategoorias. Lisaks tunnustati samal aastal segakoor Hannijöggi Eesti Kooriühingu Koori- ja puhkpillimuusika aastapreemiate nominatsiooniga "Aasta koor".
2024 aastal osales koor rahvusvahelisel koorikonkursil Bad Ischl Austrias (B1 kategooria hõbediplom).
Segakoor Hannijöggi kuulub Eesti Segakooride Liitu ning võtab aktiivselt osa erinevatest ühisprojektidest. Koor püüdleb järjepidevalt parema kõlakvaaliteedi poole ning ei karda võtta aina uusi väljakutseid nõudlikuma repertuaari osas. Koori peadirigent on loomisest alates olnud Mariell Aren, abidirigentidena on koori ees seisnud Heli Karu, Eleri-Kristel Kuimet ning alates 2023. aasta sügisest Heili Kivi. Kooriga on aastate jooksul koostööd teinud hääleseadja Triin Ella.
George Washingtoni sild

George Washington Bridge on kahetekiline rippsild üle Hudsoni. Üle kilomeetri pikkune sild ühendab Washington Heightsi naabruskonda New Yorgis üle jõe Fort Lee väikelinnaga New Jersey osariigis.
Sild on nimetatud George Washingtoni järgi.
Nootkond

Nootkond ka noodaselts, noodavägi (murdeti ka "kamp", "meriseur", "noodaseur", "vadakond" jms), oli ühises kalapüügis osalev liikmeskond, kes andsid võrdse võrguosa nooda valmistamiseks ning kes jagasid püütud saagi hiljem võrdselt.
Ajalugu.
Nootkonnad said alguse vanadest kogukondlikest tavadest ja püsisid kuni 20. sajandi alguseni Eesti läänerannikul ja saartel. 19. sajandi lõpul oli väiksemate nootkondade kõrval ka suuri, kuhu kuulus 60 kuni 70 inimest. Seejärel toimusid muudatused, saaki hakati jaotama proportsionaalselt, seda turustati ühiselt ja raha jagati. Vene kalurite eeskujul hakati looma uut tüüpi nootkondi, artelle. Sinna kuulus vaid niipalju mehi kui püügil oli vaja (kuus kuni kaheksa), saak jagati vastavalt püügist osavõtule ja varustuseosa suurusele. Saagi naturaalse jagamise asemel sai valdavaks müügist saadud raha jagamine. .
Liikmed.
Ühte nootkonda kuulusid ühe või mitme küla mehed, hooajakalastusega tegelevad põllumehed. Selle etteotsa valiti kogenud kalurite hulgast kipper, keda Peipsil kutsuti hirsnik ja põhjarannikul "jättel". Kipperi ülesandeks oli nooda valmistamise ja püügi juhtimine. Paiguti oli talupoegade nootkonnas osanikuks mõis, andes noodapära või paadi. Saagist võisid osa saada ka püügist eemale jäänud nootkonna liikmed, kui tõid püüdjatele õlut ("pütaõlu") või viina ning vastalised. Hiljem tekkinud artellides olid liikmeteks ainult nooda osanikud (võis olla ka mitu osa, pära kuulus kipperile). Kui osanikke oli vähe, palgati kindla tasu eest lisatööjõud. Ainult palgalistest koosnevad nootkonnad töötasid ettevõtjate kasuks, kellel oli anda püügivarustust.
Püük.
Püügile minekuks koguneti kipperi või hirsniku juurde. Enne kodust lahkumist oli kombeks jumalat paluda, sellele järgnesid mõnel pool rituaalid. Näiteks Piirissaares ja Kodaveres viidi noodavõrk majast välja akna või ukse kaudu koos suitsutamisega. Suitsu tekitati heina- või õleprügi põletamisega.
Noodavedu algas pärast jääminekut ja kestis jaanipäevani. Kui kalastuskoht oli külast kaugel, tekkis randa ajutine kaluriasula. Iga nootkond ehitas seal endale pilliroost nn roogonni, kus öösiti magati.
Džulbars

Džulbars (vene keeles Джульбарс) oli koer, kes teenis Suure Isamaasõja ajal Punaarmees miinide otsijana. 
Suure Isamaasõja ajal loodi Nõukogude Liidus 18 demineerimisega tegelevat pataljoni, kus kasutati ka koeri. Džulbars oli neist koertest kõige edukam ja kuulsam. Kokku avastas ta üle 7500 miini ja üle 150 lõhkemata mürsu. Ta osales Doonau kalda demineerimisel ning Praha kindluste ja Viini kloostrite demineerimisel. Teenete eest sai ta ainsa koerana 21. märtsil 1944 medali "Lahinguteenete eest". 
Eriliselt tuntuks sai Džulbars 1945. aasta võiduparaadi ajal Moskvas Punasel Väljakul. Tema käpp oli sel ajal vigastatud. Kui sellest kanti ette Stalinile, siis selleks, et koer saaks paraadil osaleda, saatis Stalin oma sineli, millel kantigi Džulbarsi paraadi ajal.
Pärast sõda 1946. aastal osales ta filmis "Valgekihv".